
2025 m. gegužės 21 d.



Perkančioji organizacija CVP IS priemonėmis gavusi tiekėjo paklausimą, teikia atsakymą į jį

Paklausimas:
„ar galite patikslinti numatomos programos turinį, temas, gaires?“

Perkančiosios organizacijos atsakymas:
Pirkimo dokumentuose numatyta, kad mokymai ikimokyklinio ugdymo mokyklų mokinio padėjėjams bus vedami pagal tiekėjo mokymų programą (techninės specifikacijos 2 p.). Perkančioji organizacija techninėje specifikacijoje nurodė mokymų tikslą – plėtoti vaiko gebėjimų pažinimo (stiprybių ir galių) kompetencijas bei suteikti žinias apie  pagalbos vaikams teikimą ugdymosi ir kasdienėse veiklose (11 p.) ir temas, kurioms mokymų metu turėtų būti skiriamas ypatingas dėmesys, t. y. mokinio padėjėjo funkcijų nagrinėjimui praktinėse veiklose, vaikų individualių ugdymosi ir kitų poreikių bei reikiamos pagalbos teikimo reikmių pažinimui, siekiant užtikrinti visapusišką kiekvieno vaiko dalyvavimą ugdymo procese. Vadovaujantis šiais ir kitais pirkimo dokumentuose mokymų programai nustatytais reikalavimais mokymų metu turi būti nagrinėjamos minėtos temos. Taip pat tiekėjas gali pasiūlyti ir kitų temų, kurios padeda siekti mokymų tikslo ir atitinka tikslinės grupės – ikimokyklinio ugdymo mokyklų mokinio padėjėjų – poreikius.

Perkančioji organizacija, vadovaudamasi bendrųjų pirkimo sąlygų 5.3 punktu[footnoteRef:1], nukelia pasiūlymų pateikimo terminą iki 2025 m. gegužės 30 d. 15.00 val. [1:  Jei perkančioji organizacija paaiškinimų ar patikslinimų nepateikia iki specialiosiose pirkimo sąlygose nurodyto termino (tiekėjui laiku pateikus prašymą paaiškinti, patikslinti), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti. 

Viešojo pirkimo komisija


			
			
			
			
